CELEX: 52007PC0491
Language: et
Date: 2007-09-03
Title: Ettepanek: Nõukogu otsus, mille kohaselt lubatakse Madalmaade Kuningriigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193 (Ainult hollandikeelne tekst on autentne)

Tähtis õiguslik teade

|

52007PC0491

Ettepanek: Nõukogu otsus, mille kohaselt lubatakse Madalmaade Kuningriigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193 (Ainult hollandikeelne tekst on autentne)  /* KOM/2007/0491 lõplik */  

	[pic] | EUROOPA ÜHENDUSTE KOMISJON |Brüssel 3.9.2007KOM(2007) 491 lõplikEttepanek:NÕUKOGU OTSUS,mille kohaselt lubatakse Madalmaade Kuningriigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193 (Ainult hollandikeelne tekst on autentne)(komisjoni esitatud)SELETUSKIRIETTEPANEKU TAUST |110 | Ettepaneku põhjused ja eesmärgid Vastavalt 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) artiklile 395 võib nõukogu komisjoni ettepaneku põhjal ühehäälselt lubada liikmesriigil kohaldada erimeetmeid, millega tehakse erand kõnealuse direktiivi sätetest, et lihtsustada käibemaksu kogumise menetlust või hoida ära teatavat maksudest kõrvalehoidumist või maksustamise vältimist. Kirjas, mis saabus komisjoni peadirektoraati 24. novembril 2006, palus Madalmaade Kuningriik luba kohaldada valmisrõivatööstust hõlmavat ning erandit tegevat meedet, millele oli varem antud luba piiratud ajavahemikuks otsuse 1998/20/EÜ (muudetud) alusel. Direktiivi 2006/112/EMÜ artikli 395 lõike 2 kohaselt teavitas komisjon 10. juuli 2007. aasta kirjaga teisi liikmesriike Madalmaade Kuningriigi esitatud taotlusest. Komisjon teatas 17. juuli 2007. aasta kirjas Madalamaade Kuningriigile, et tal on taotluse kaalumiseks kogu vajalik teave. |120 | Üldine taust Taotletavat meedet tuleks eelkõige käsitada meetmena, millega välditakse teatavat maksustamisest kõrvalehoidumist valmisrõivatööstuses. Valmisrõivatööstuses on mõnikord alltöövõtjateks väikesed äriühingud, kes on sageli osutunud ajutisteks ettevõtjateks, keda maksuametil on raske kontrollida, ja kes on asutatud maksudest kõrvalehoidumise eesmärgil. Maksudest kõrvalehoidumise tavapärane viis on, et alltöövõtjad jätavad neilt maksuarve alusel sissenõutud käibemaksu maksuhaldurile tasumata ning seejärel kaovad, olles jätnud kliendile (töövõtjale) maksu mahaarvamiseks kehtiva arve. Kõnealuse otsusega lubatakse Madalmaade Kuningriigil valmisrõivatööstuses kohaldada kava, mille raames pannakse käibemaksu maksuhaldurile tasumise vastutus alltöövõtjalt rõivatootjale (töövõtjale). Varem lubati nõukogu direktiiviga 1998/20/EÜ Madalmaade Kuningriigil kohaldada kõnealust kava, millega tehakse erand käibemaksudirektiivi 2006/112/EÜ artiklist 193. Esialgset kehtivusaega, mis lõppes 31. detsembril 1999, pikendati nõukogu otsusega 2000/435/EÜ kuni 31. detsembrini 2003 ning seejärel nõukogu otsusega 2004/516/EÜ kuni 31. detsembrini 2006. Madalmaade Kuningriik väidab, et tänu varasematele eranditele on vähenenud pettused, mille on toime pannud valmisrõivatööstuse alltöövõtjad. Komisjon ei ole siiski täiesti kindel, millises ulatuses on asjaomane vähenemine tingitud kõnealusest erandist ning millises ulatuses muutustest sektoris endas. Valmisrõivatööstus muutub pidevalt, kuna alltöövõtjad kolivad ühest riigist teise, muu hulgas tööjõukulude tõttu. Seepärast ei ole võimalik välistada, et teatavad alltöövõtjad on Madalmaade Kuningriigist lahkunud üksnes majanduslikel põhjustel. Selleks et hinnata kehtiva erandi mõju ning ka muid tegureid, peab Madalmaade Kuningriik esitama komisjonile aruande asjaomase meetme tõhususe kohta. |130 | Ettepaneku valdkonnas kehtivad õigusnormid Nõukogu 19. detsembri 1997. aasta otsus 98/20/EÜ, millega lubatakse Madalmaade Kuningriigil pikendada liikmesriikide käibemaksualaste õigusnormide ühtlustamist käsitleva nõukogu kuuenda direktiivi 77/388/EMÜ artiklist 21 kõrvale kalduva meetme kohaldamist (EÜT L 8, 14.1.1998, lk 16. Otsust on muudetud otsusega 2000/435/EÜ (EÜT L 172, 17.2.2000, lk 24) ja otsusega 2004/516/EÜ (ELT L 221, 21.6.2004, lk 17)). |141 | Kooskõla Euroopa Liidu muude tegevuspõhimõtete ja eesmärkidega Ei kohaldata. |KONSULTEERIMINE HUVITATUD ISIKUTEGA JA MÕJU HINDAMINE |Konsulteerimine huvitatud isikutega |219 | Ei kohaldata. |Eksperdiarvamuste kogumine ja kasutamine |229 | Välisekspertide arvamusi ei olnud vaja kasutada. |230 | Mõju hindamine Otsuse ettepaneku eesmärk on võidelda käibemaksust kõrvalehoidumise vastu valmisrõivatööstuses ja seepärast on ettepanekul tõenäoliselt majandusele positiivne mõju. Erandi kitsa reguleerimisala ning piiratud kohaldamisaja tõttu on mõju siiski igal juhul piiratud. |ETTEPANEKU ÕIGUSLIK KÜLG |305 | Kavandatud meetmete kokkuvõte Luba Madalmaade Kuningriigile sellise meetme kohaldamiseks, millega tehakse erand direktiivi 2006/112/EÜ artiklist 193 seoses pöördmaksustamise korra kasutamisega teatavate valmisrõivatööstuse tehingute puhul. |310 | Õiguslik alus 28. novembri 2006. aasta käibemaksudirektiivi 2006/112/EÜ (mis käsitleb ühist käibemaksusüsteemi) artikkel 395. |329 | Subsidiaarsuse põhimõte Ettepanek tehakse ühenduse ainupädevusse kuuluvas valdkonnas. Subsidiaarsuse põhimõtet seetõttu ei kohaldata. |Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. |331 | Otsus käsitleb liikmesriigile tema enda taotlusel antud luba ja sellega ei määrata mingeid kohustusi. |332 | Erandi väga piiratud reguleerimisala arvestades on erimeede vastavuses taotletava eesmärgiga. |Õigusakti valik |341 | Kavandatud õigusakt(id): muu. |342 | Muud õigusaktid ei oleks asjakohased järgmis(t)el põhjus(t)el. Direktiivi 2006/112/EÜ (mis käsitleb ühist käibemaksusüsteemi) artikli 395 kohaselt on erandi tegemine ühistest käibemaksueeskirjadest võimalik vaid komisjoni ettepaneku põhjal nõukogus ühehäälselt antud loa alusel. Nõukogu otsus on seega kõige sobivam õigusakt, sest selle saab adresseerida üksikutele liikmesriikidele. |MÕJU EELARVELE |409 | Ettepanek ei mõjuta ühenduse eelarvet. |TÄIENDAV TEAVE |Läbivaatamis-/muutmis-/aegumisklausel |533 | Ettepanek sisaldab aegumisklauslit. |1.  Ettepanek:NÕUKOGU OTSUS,mille kohaselt lubatakse Madalmaade Kuningriigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193 (Ainult hollandikeelne tekst on autentne)EUROOPA LIIDU NÕUKOGU,võttes arvesse Euroopa Ühenduse asutamislepingut,võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi,[1] eriti selle artikli 395 lõiget 1,võttes arvesse komisjoni ettepanekut[2]ning arvestades järgmist:(1) Kirjas, mis saabus komisjoni peadirektoraati 24. novembril 2006, palus Madalmaade Kuningriik luba kohaldada valmisrõivatööstust hõlmavaid maksualaseid erimeetmeid, millele oli varem antud piiratud kohaldamisluba ajavahemikuks otsuse 1998/20/EÜ[3] alusel.(2) Direktiivi 2006/112/EÜ artikli 395 lõike 2 kohaselt teavitas komisjon 10. juuli 2007. aasta kirjaga teisi liikmesriike Madalmaade Kuningriigi esitatud taotlusest. Komisjon teatas 17. juuli 2007. aasta kirjas Madalamaade Kuningriigile, et tal on taotluse kaalumiseks kogu vajalik teave.(3) Kõnealuse korra alusel lubatakse Madalmaade Kuningriigil valmisrõivatööstuses kohaldada kava, mille raames pannakse käibemaksu maksuhaldurile tasumise vastutus alltöövõtjalt rõivatootjale (töövõtjale).(4) Kõnealune kord on minevikus osutunud tõhusaks ennetusmeetmeks sektoris, kus käibemaksu kogumine on raskendatud probleemide tõttu, mis seisnevad alltöövõtjate tegevuse kindlakstegemises ja sellealases järelevalves. Taotletavat meedet tuleks seega käsitada meetmena, millega ennetatakse teatavat maksustamisest kõrvalehoidmist ja selle vältimist valmisrõivatööstuses.(5) Kuna valmisrõivaste tootmise asukohta mõjutavad väikesed tööjõukulud ning kuna alltöövõtjad liiguvad raskusteta ühest riigist teise, peaks Madalmaade Kuningriik jälgima ja hindama asjaomaste tegurite mõju erandi tõhususele ning teavitama sellest komisjoni.(6) Meetme ajaline piiritlemine on asjakohane, et võimaldada komisjonil hinnata meedet Madalmaade esitatud aruande alusel.(7) Erandil ei ole kahjulikku mõju Euroopa ühenduste omavahenditele, mis laekuvad käibemaksust, ning see ei mõjuta ka tarbimise lõppetapis sissenõutava käibemaksu summat,ON VASTU VÕTNUD KÄESOLEVA OTSUSE:Artikkel 1Erandina nõukogu direktiivi 2006/112/EÜ artiklist 193 lubatakse Madalmaade Kuningriigil valmisrõivatööstuses kuni 31. detsembrini 2009 kohaldada kava, mille raames pannakse käibemaksu maksuhaldurile tasumise vastutus alltöövõtjalt rõivatootjale (töövõtjale).Artikkel 2Hiljemalt 31. juuliks 2009 esitab Madalmaade Kuningriik komisjonile aruande asjaomase meetme toimimist käsitleva üldise hindamise kohta eelkõige seoses meetme tõhususega ning ka mis tahes muud tõendid valmisrõivatööstuse alltöövõtjate ümberasumise kohta teistesse riikidesse.Artikkel 3Käesolev otsus on adresseeritud Madalmaade Kuningriigile.Brüssel, [...]Nõukogu nimeleesistuja [1] ELT L 347, 11.12.2006, lk 1. Direktiivi on muudetud direktiiviga 2006/138/EÜ (ELT L 384, 29.12.2006, lk 92).[2] ELT C, , lk .[3] EÜT L 8, 14.1.1998, lk 16. Otsust on muudetud otsusega 2000/435/EÜ (EÜT L 172, 12.7.2000, lk 24) ja otsusega 2004/516/EÜ (ELT L 221, 21.6.2004, lk 17).